- Ku Lu baax tee def Lu baax Lépp ay bokk baax.
- Bu dara yàq dara.
- Lu la rombuy di bajantu Leegi mu romb lay soox
- Defar bayyi fi daf maa gënal yàq bàyyi fi .
- Fuma ñaan ne soxna ñu ne ma toogal déglu ma daa ñu ma déggaat waaye feneen lay doon
- Lu ñu la ne nékku fa nég ko fa.
- Wanewu daa nuróo ak wanu moo tax ma ragal ko.
- Wut aw nit la ca gën a gaaw mooy defar saw ñoñ ku leen ñee ñëw.
- Fa yaw a àgg du man àggu fa.
- Bu jëgg ja dee xulóo na baam ya fori.
- Amna tëraan joo xam ne dee su ko wax xajóo ci lal bi dañu koy wax làmbal lal bi.
- Koo dégg mu naan lii may def kenn manu koo faj lii may wax kenn manu koo faj bis dana ñëw mu ne lii ma dal kenn manu koo faj.
- Sama nday nee na reewande ba mu follee buur tas ab sëy lakk fóore lu mu jéemati dana ko man.
- Loo bëgg ku la ca way danga cay am ug way.
- Waat wàcc du ngóora xel bañ laa daj mooy ngóora.
- Yabaa nga waay mu jur loo yabul.
- Sinki mu jigéen mooy jur xusi mu góor.
- Ku ne la: Cëy li ma xeex! Nee ko: Cëy li nga yor ciy légét!
- Àddina neexul waaye amna lumu dàqe allaaxira àddina fu la neexul man nga faa tuxoo allaaxira nag demewul noonu
- Àddina mata suuru ko te man naa fande.
- Buñu ma saa wax ne wërsëg dawaa nga mu daagu.
Amna ci yoo xam ne ku leen gatanduwul ñu fanaan àll.
- Waaxul ak waaxusil kuy dox a koy dègg.
- Kuy joxe loo xamul fumu jëm yaay am loo xamul fumu bàyyikoo.
- Yónni ma yónni ma
bu ca yàggul yàq ca.
- Xel du rëbb sooy te
du jàpp lu rafet te lum jàpp yóti boroom.
- Joti taxut a mat ndaw
- Ku ñuy góobloo warees na laa wax fu dig wa yam.
- Yoonu Yàlla deesu ca jëme aw xél ndax soo àkkee it doo àgg.
- Doomi kaw day ñeme kaw .
- Ab sàmm bu jur ga bëree ba manatu leen a waññ dootu leen man a waññi.
- Bëgg du bañ day mere. Bañ it du bëgg day naxe.
- Loo doonul ab dongaam doo doon ab sëriñam.
- Lu ñuy tere lu nekk
Dees na ca terele.
- Jigéen ni mu doone ag gétt ci doom su ko xame woon noonu dana muñal baay ba lu koy dal dale ko ci kër gi.
Baay ni mu doo ne ab sàmm ci doom su ko xame woon noonu dana muñal Nday ba lu koy dal dale ko ci kër gi.
- Lu waay deñc ñent-fukki guddi mu amal la njariñ bamu des mer .
- Fóore amul foo rawe moo am.
- Lu la mer defloo soo giifee réccu ko, bu doon sax lu baax.
- Ku mer noppee muus .
- Jigéen ak gone ñoo yam loo leen di séddale
te manu leen a
daj bàyyi gaa gën .
- Xamuma ku ma bañ waaye xam naa kuy yàq samay wax .
- Sekkare bu daj mook ub yéenee yam.
- Gan du fii ak du nii mooy mbañam .
- Yàq nit dàqu ko ab dof, gone it dàqu ko mag.
- Jàmmoo mbaa jàmburoo.
- Xaar ma ba bis sàngam ñu ànd ba bis pénc ku am dara cig muñ war koo man a muñ.
- Jàmmsa-jàmmsa
moo gën jamoo ay kër.
- Ñàkk a xam waxiin Dana xañe wërsëg, ñàkk a xam defiin dana xañe barke.
- Duma gènne nit waaye danaa gènn ci nit.
- Boroom xam-xam bu ragalul Yàlla ak boroom alal bu ragalul Yàlla fuñu dajee man nañoo tukkal àdduna.
- Sa mbokk bu la tàggoo di tuxu nga am aw naqar te ku sañoon foo tukki fekk fa sa mbokk .
Nit ñi liñu bëgg yombut dëkk ak sa mbokk yépp te foo dem fekk fa sa mbokk.
- Fen ñaar a koy waral bëgg dara mbaa bëgg daraja.
- Tukkib xam-xam jarut tàggoo benn nga tàggu ab xarit mu gàllankoor la ngir bañ nga wéetal ko walla nga tàggub noon mu gàllankoor la ngir bañ nga raw ko.
- Bu la ko mbokk mi jaralut na la ko bokk gi jaral.
- Paaka de dees na ca tàmmbalee waaye Dees na dem ba yàgg ñu ne ana sémmiñ wa.
- Waxal ma xam sa xel, jëfal ma xam sa xol.
- Nit melut na mu wax na mu jëf la mel.
- Làntinoor sañ naa niin waaye sañut a tëye diw.
- Lu la waay wàll ëppale la ca walla mu jëkk la koo yëg.
Yaay lu neex doom neex na ko bamu des aj bët ya.
- Koo xam ne sag jëm-kanam neexu ko say pexe na koy ump.
- Baraana kuy sëkk-sëkki te yanuwul dara .
- Nit jëfam rekk a ko man a tiital.
Nit ne nit ña su leen ëppee du nit su leen yéesee du nit.
- Ba ñu ma ku ma weesu waaye bëgg naa ku ma weesu di ma geesu .
- Dàll fu ko tànk manut a jaarale ay yoxo man ko faa jaarale.
- Suñu masaa ne diw gàcce dal na ko:
Mu ne déet neel lu mat gàcce dal na ko ndax xamóo fu ko yëf ya tollu.
- Foo xam ne boo fa àggee taxaw soo ko jubee jarul daw.
- Ba laa ne nux-nux ne war-war .
Aji-bind ji: Saaliw Njaay
Aji-topp ji: Seex Lóo
wol_Latn wol_Latn wol_Latn wol_Latn wol_Latn wol_Latn wol_Latn wol_Latn wol_Latn wol_Latn wol_Latn wol_Latn wol_Latn wol_Latn wol_Latn wol_Latn wol_Latn wol_Latn wol_Latn wol_Latn wol_Latn wol_Latn wol_Latn wol_Latn wol_Latn wol_Latn wol_Latn wol_Latn wol_Latn wol_Latn wol_Latn wol_Latn wol_Latn wol_Latn wol_Latn wol_Latn wol_Latn wol_Latn wol_Latn wol_Latn wol_Latn wol_Latn wol_Latn wol_Latn wol_Latn wol_Latn wol_Latn wol_Latn wol_Latn wol_Latn wol_Latn wol_Latn wol_Latn wol_Latn wol_Latn wol_Latn wol_Latn wol_Latn wol_Latn wol_Latn wol_Latn wol_Latn wol_Latn wol_Latn wol_Latn wol_Latn wol_Latn wol_Latn wol_Latn wol_Latn wol_Latn wol_Latn wol_Latn wol_Latn wol_Latn wol_Latn wol_Latn wol_Latn wol_Latn wol_Latn